User:Makarios Lazaridis/sandbox

Μακάριος Λαζαρίδης

Ο Μακάριος Λαζαρίδης (22 Ιουλίου 1969) είναι Έλληνας δημοσιογράφος και πολιτικός.

Εκλέχθηκε για πρώτη φορά βουλευτής Π.Ε. Καβάλας με τη Νέα Δημοκρατία στις 7 Ιουλίου 2019.

Βιογραφικά στοιχεία

Ο Μακάριος Λαζαρίδης γεννήθηκε στην Καβάλα το 1969. Είναι γιος του Βασίλη Λαζαρίδη και της Γεωργίας Δαλκιλίτση – Λαζαρίδη.

Σπούδασε Πολιτικές Επιστήμες και Δημοσιογραφία. Υπηρέτησε ως σμηνίτης στην Πολεμική Αεροπορία.

Eίναι παντρεμένος με τη Νάνσυ Κοτσαύτη – Λαζαρίδη και έχει δυο παιδιά: την Εβελίνα και την Κωνσταντίνα.

Επαγγελματική σταδιοδρομία

Εργάστηκε σε εφημερίδες, περιοδικά και ραδιοφωνικούς σταθμούς ως συντάκτης, αρχισυντάκτης, διευθυντής σύνταξης και σύμβουλος έκδοσης.

Για πάνω από μια δεκαετία, διετέλεσε συνεργάτης του σημερινού Πρωθυπουργού και Προέδρου της Νέας Δημοκρατίας κ. Κυριάκου Μητσοτάκη σε θέματα Τύπου και Επικοινωνίας.

Τον Ιανουάριο του 2016 τοποθετήθηκε Διευθυντής του Γραφείου Τύπου του Κόμματος.

Τον Οκτώβριο του 2017 ορίστηκε Σύμβουλος Επικοινωνίας του σημερινού Πρωθυπουργού και Προέδρου της Νέας Δημοκρατίας.

Ταυτόχρονα, ανέλαβε (μέχρι τον Ιούλιο 2019) την ευθύνη της διαμόρφωσης της οικονομικής, κοινωνικής και επικοινωνιακής πολιτικής του Κόμματος στην Περιφέρεια Ανατολικής Μακεδονίας - Θράκης.

Πολιτική Σταδιοδρομία

Στις εκλογές της 7ης Ιουλίου 2019 εκλέχθηκε Βουλευτής Π.Ε. Καβάλας, λαμβάνοντας 10.973 σταυρούς.

Είναι μέλος της Επιτροπής Εθνικής Άμυνας και Εξωτερικών Υποθέσεων, της Ειδικής Μόνιμης Επιτροπής Ελληνισμού της Διασποράς, της Επιτροπής Οικονομικών της Βουλής, του Εθνικού Συμβουλίου Εξωτερικής Πολιτικής καθώς και της Kοινοβουλευτικής Συνέλευσης Οικονομικής Συνεργασίας Ευξείνου Πόντου (PABSEC).

Επίσης, είναι Πρόεδρος της Κοινοβουλευτικής Επιτροπής Ελληνοβρετανικής Φιλίας.